b'\n_START_ARTICLE_\nUranovi naravni sateliti\n_START_PARAGRAPH_\nUran ima 27 znanih naravnih satelitov. Pet med njimi je tak\xc5\xa1nih, da so dosegli hidrostati\xc4\x8dno ravnovesje in bi jih lahko imeli za pritlikave planete, \xc4\x8de bi kro\xc5\xbeili okoli Sonca.\n_START_SECTION_\nOdkrivanje Uranovih satelitov\n_START_PARAGRAPH_\nPrvi je odkril najve\xc4\x8dja dva Uranova satelita William Herschel 13. marca 1787. Naslednja dva (Ariel in Umbriel) je odkril William Lassell leta 1851. Leta 1852 je Herschlov edinec John Herschel tedaj znane \xc5\xa1tiri naravne satelite poimenoval. V letu 1948 je Gerard Peter Kuiper odkril luno Miranda, zadnjo od velikih._NEWLINE_Sonda Voyager 2 je omogo\xc4\x8dila odkritje \xc5\xa1e 10 novih notranjih lun Urana ob svojem preletu planeta v letu 1986. Enajsto, petindvajseto po vrsti, Perdito, so potem odkrili \xc5\xa1ele leta 1999 na sondinih posnetkih. Dve luni so odkrili v letu 1997 s pomo\xc4\x8djo daljnogledov na Zemlji, tri v letu 1999. Ostale so odkrili po letu 2000.'